ભાજપ તરફથી બે વાર ધારાસભ્ય બની ચૂકેલ અજય ચોક્સીના સ્થાને કાંતિભાઇને ટિકિટ આપવામાં આવી છે. કાંતિભાઇ કન્સ્ટ્રક્શનનો બિઝનેસ કરે છે. સુરતના વરાછા વોર્ડ નંબર 6થી તેઓ વર્ષ 2010માં મહાનગરપાલિકાની ચૂંટણી પણ જીતી ચૂક્યાં છે. આ વિસ્તારમાં તેમનું સારું વર્ચસ્વ માનવામાં આવે છે. કાંતિભાઇને ટિકિટ આપવાનું બીજું કારણ પાટીદાર આંદોલન પણ માનવામાં આવી રહ્યું છે. પાટીદાર અનામત આંદોલન અને હાર્દિક પટેલને કારણે રાજ્યમાં ભાજપને અનેક મુશ્કેલીઓ વેઠવાનો વારો આવ્યો છે. પટેલ મતદારોને પોતાની તરફ ખેંચવા માટે ભાજપે કાંતિભાઇને ટિકિટ આપી હોવાનું કહેવાઇ રહ્યું છે.